Hüljatud ja hõivatud 1959. aasta märtsis põgenes lihtsaks mungaks maskeerituna tolmutormi ja pimeduse katte all oma Norbulingka suvepaleest ja kodumaalt  igaveseks ka 23aastane Tema Pühadus 14. dalai-laama, riigipitsat peos ja saatjaks mõned lähikondsed ning khampa'dest munksõdurid. Tõsi küll, tema teekond kulges toona India poole, Assami piirile. Tenzin Gyatso nime mainimine on Hiina Rahvavabariigi poolt okupeeritud Tiibetis juba ligi pool sajandit keelatud. Kui kellegi juurest leitakse dalai-laama pilt, on karistus sama, tiibetlaste kõige tähtsama mehe meenutajad lähevad otseteed vanglasse.